Branislav Škripek

Mgr. Branislav Škripek (* 30. august 1970, Piešťany) je slovenský prekladateľ, tlmočník, evanjelizátor, politik. Je bývalý poslanec Národnej rady SR a europoslanec.

Životopis 
V roku 2004 absolvoval odbor katolícka teológia na Rímskokatolíckej cyrilometodskej bohosloveckej fakulte Univerzity Komenského v Bratislave.  Spoluzakladal a aj viedol Spoločenstvo pri Dóme sv. Martina. Bol šéfredaktorom kresťanského časopisu Nahlas.

Politika 
V roku 2012 bol v parlamentných voľbách na kandidátke hnutia OĽaNO zvolený za poslanca NR SR, keď kandidoval zo 64. miesta, ale získal 11. najvyšší počet prednostných hlasov.

V roku 2014 kandidoval za Obyčajných ľudí a nezávislé osobnosti (OĽaNO) na poslanca Európskeho parlamentu. Vo voľbách do Európskeho parlamentu sa získal cez 15 000 hlasov. Pôsobí vo frakcii ECR a je tiež členom politickej strany ECPM. Slovensko sa zaradilo medzi krajiny s najnižšou volebnou účasťou. V parlamente bol členom Výboru NR SR pre nezlučiteľnosť funkcií, Osobitného kontrolného výboru NR SR na kontrolu činnosti SIS a overovateľom Výboru NR SR pre zdravotníctvo.

Vo februári 2019 stál spolu s Annou Záborskou pri vzniku novej konzervatívnej politickej strany Kresťanská únia, stal sa jej podpredsedom.

V máji 2023 Škripek ohlásil odchod z KÚ a vstup do KDH, za ktoré pôjde kandidovať do parlamentných volieb.

Európsky parlament 
Branislav Škripek v EP pôsobil v týchto výboroch ako člen:
 Výbor pre občianske slobody, spravodlivosť a vnútorné veci
 Delegácia pre vzťahy s Izraelom

Ako náhradník:
 Výbor pre práva žien a rodovú rovnosť
 Delegácia pre vzťahy s Mercosurom
 Delegácia pri Euro-latinskoamerickom parlamentnom zhromaždení

Preklady 
 Duch pravdy a duch omylu, Svetové náboženstvá 1995 alebo 1996, orig. The Moody Institute of Chicago, 1986.
 Francis MacNutt: Modlitba, ktorá uzdravuje, Vydavateľstvo sv. Bystríka, 2001, podtitul: Ako sa modliť za uzdravenie v rodine, ISBN 80-968401-6-9.
 Lee Strobel: Kauza Kristus, Návrat domů, 2001, edícia: Spoločnosť a my, ISBN 80-96835-44-0.
 Lee Strobel: Kauza viera, Porta Libri, 2002, edícia: Spoločnosť a my, ISBN 80-89067-07-7.
 Lee Strobel: Kauza Stvoriteľ, Porta Libri, 2005, ISBN 80-89067-33-6.
 Demos Shakarian: Najšťastnejší ľudia na zemi, Christian Project Support, 2010,( v orig. The Happiest People on Earth) ISBN 9788097036102
 Richard Winter: Perfekcionizmus cesta do neba alebo do pekla?, Porta libri, 2006, (v orig. Perfecting Ourselves to Death, 2005, InterVarsity), ISBN 80-89067-39-5.
 Josh McDowell Bob Hostetler: Nová tolerancia, Creativpress, 2009, podtitul: Ako môže toto kultúrne hnutie zničiť vás, vašu vieru a vaše deti, ISBN 978-80-71310-64-8.
 Demos Shakarian: Najšťastnejší ľudia na zemi, Christian Project Support, 2010, ISBN 978-80-97036-10-2.
 J. Oswald Sanders: Duchovné vodcovstvo, Creativpress, 2013, podtitul: Praktické rady pre efektívnu prácu s ľuďmi.
 Thomas R. Verny, Pamela Weintraubová: Rodičovstvo od počatia, Pozsony/Pressburg/Bratislava, 2013, podtitul: Čo by ste mali vedieť o svojom očakávanom a narodenom dieťati, ISBN 9788085474589.
 Linda Schubert: Hodina zázrakov, Modlitba, ktorá zmení tvoj život, Vydavateľstvo Oto Németh, 8. vydanie, 2014, (v orig. Miracle hour. A method of prayer that will change your life, 1991), ISBN 978-80-89277-51-3.
 Ergun Mehmet Caner, Emir Fethi Caner: Odhaľovanie Islamu, Creativpress, 2018, podtitul: Pohľad zvnútra na život a presvedčenia moslimov, ISBN 978-80-7131-072-3

Literatúra, publikácie 
 Hirko, Michal: Bol som mimo, Kumran R322 003-9, 2011 (01. Díler Božieho slova – Peter Lipták, 02. Odteraz po tvojom – Denis Blaho, 03. Nič, len provvidenza – Komunita Cenacolo, 04. Joint náš každodenný – Radoslav Hruška, 05. Zabetónovaný v Bohu – Branislav Škripek, 06. Vydreté metamorfózy – Richard Čanaky, 07. Hľadal som slobodu – Norbert Šarközi, 08. Ochmelená story – Mikuláš Lipták, 09. Tam a spät – Peter Vician, 10. K teen cez pervitín – Ján Kolár), DVD, ISBN 978-80-89487-06-6.
 Oblečení vo viere, Vivit, 2012, (vyznanie štyroch kazateľov: Tomáš Pružinec, Branislav Škripek, Tibor Máhrik, Jaroslav Bača), ISBN 978-80-89264-76-6.
 Mihočová, Emília; Bechný, Ľubo; Rončáková, Terézia: Kristovci, ViFO, 2013, (dvanásť rozhovorov s kresťanmi z rôznych cirkví: Karol Mika, Róbert Bezák, Michal Valčo, Terézia Lenczová, Daniel Pastirčák, Miloš Kovačka, Štefan Hríb, Ľudovít Fazekaš, Branislav Škripek, Slavomír Slávik, Daniel Hevier, Ján Grešo), ISBN 978-80-971462-0-7.

Referencie

Externé odkazy 
 Oficiálna stránka

Slovenskí prekladatelia
Politici OĽaNO
Politici Kresťanskej únie
Politici KDH
Slovenskí politici
Poslanci NR SR (2012 – 2016)
Slovenskí europoslanci (2014 – 2019)
Pro-life aktivisti
Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Osobnosti z Piešťan